บอร์ด TVT ไฟเขียวทุ่มงบ 27 ลบ. ลงทุนใน “โมอินดี้ ดิจิตอล”
บอร์ด TVT ไฟเขียวทุ่มงบ 27 ลบ. เข้าลงทุนใน “โมอินดี้ ดิจิตอล” ผู้ประกอบกิจการให้บริการบริหารงานจัดการวีดีโอ-ที่ปรึกษาการผลิต Content หวังช่วยหนุนกำไรในอนาคต
1 มิ.ย. 2560

บริษัท ทีวี ธันเดอร์ จำกัด (มหาชน) หรือ TVT ระบุว่า ที่ประชุมคณะกรรมการบริษัทมีมติเป็นเอกฉันท์ให้เข้าลงทุนในบริษัท โมอินดี้ ดิจิตอล จำกัด (MID) ผู้ประกอบกิจการให้บริการการบริหารงานจัดการวีดีโอต่างๆ ของเจ้าของ Content ภายใต้ Channel บน Streaming Platform ต่างๆ การพัฒนารูปแบบของวีดีโอ เป็นที่ปรึกษาและให้คำแนะนำในการผลิต Content การบริหารจัดการ Channel การเพิ่มยอดผู้ชม ตลอดจนการสร้างรายได้ให้กับเจ้าของวีดีโอผ่านการโฆษณาของสินค้าต่างๆ รวมทั้ง การให้บริการ YouTube Brand ให้กับพาร์ทเนอร์และการจัดการดูแลผลประโยชน์ให้แก่ เจ้าของ Content ภายใต้งบลงทุนจำนวนประมาณ 27 ล้านบาท
ทั้งนี้แหล่งเงินทุนที่ใช้ในการเข้าซื้อเป็นเงินทุนหมุนเวียนของบริษัท โดยไม่มีการกู้ยืมเงินจากสภาบันการเงินใด โดยการเข้าลงทุนดังกล่าวคากว่าจะเป็นประโยชน์กับบริษัทเนื่องจากเป็นธุรกิจที่น่าสนใจและคาดว่าจะทำกำไรที่ได้ในอนาคตให้กับบริษัทได้